Rejissor “Xellboy” filmining uchinchi qismi haqida so‘zlab berdi

Qon qirolichasining qayta tug‘ilishi haqidagi “Xellboy” filmining uchinchi qismi avvalgi ikki qismga qaraganda shafqatsizroq bo‘ladi. Film 2019-yilning 12-aprelida taqdim etiladi. Filmga “Taxtlar o‘yini” rejissori Nil Marshal rejissorlik qilgan. Bu haqda “Korrespondent.net” xabar berdi.

Rejissorning ma’lum qilishicha, ba’zi epizodlar shafqatsizroq va nisbatan qonli bo‘lgan. Filmda Xellboy Angliyaga yo‘l oladi. U yerda qahramon Merlinniing rafiqasi hisoblangan qon qirolichasi Nimue bilan kurashadi. Bosh qahramonning vazifasi ularning jangi dunyoning halokatiga olib kelishi mumkinligi bilan murakkablashadi.
Filmda bosh rolni Devid Xarbor, qon qirolichasini esa Mila Yovovich ijro etgan.